România                                   


         SE APROBA
Judeţul Timiş                                


            PRIMAR,

Primăria Timişoara






Direcţia Edilitară 

B.Infrastr. Transport                                         dr.ing. GHEORGHE CIUHANDU

REFERAT

Privind aprobarea Studiului de Fezabilitate 

                                 "AMENAJARE STR. VIRTUŢII"

Direcţia Edilitară are în program întocmirea Studiului de Fezabilitate  aferent obiectivului de investiţii “Amenajare str.Virtuţii”.
      Strada Virtuţii este situată în zona de nord-est a oraşului şi face legătura între strada Baader şi Kogălniceanu. Această stradă are o lungime de cca. 355 m şi are trei zone distincte. În zona str. Baader – intersecţie str. Înfrăţirii carosabilul este din pământ. În zona intersecţiei cu strada Înfrăţirii carosabilul este cu îmbrăcăminte din pavele cu fundaţie necorespunzătoare, existând denivelări pronunţate. 
În zona str. Înfrăţirii – str. M. Kogălniceanu carosabilul este cu pavaj din piatră brută, datorită fundaţiei necorespunzătoare există denivelări. 

Pe ambele părţi ale fronturilor clădite, în multe zone există trotuare de 1,00 m lăţime din beton şi din dale. Există zone in care trotuarele existente sunt degradate sau lipsesc. 

Din cauza stării carosabilului (îmbrăcăminte şi lăţime) şi lipsei trotuarelor pe anumite sectoare, circulaţia rutieră şi pietonală se desfăşoară anevoios, mai ales în perioadele ploioase.

Studiul de fezabilitate se realizează în vederea creerii unor condiţii corespunzătoare desfăşurării circulaţiei pietonilor şi autovehiculelor pe tot parcursul anului, din punct de vedere al confortului şi siguranţei utilizatorilor.

Necesitatea şi oporturtunitatea investiţiei rezultă din cele menţionate mai sus, la acestea mai trebuie adăugat şi faptul că lucrările necesare colectării şi evacuării apelor de suprafaţă sunt inexistente, strada având introduse reţele de gospodărie subterană (apă, canalizare, gaz etc.).


Prin realizarea unei îmbrăcăminţi bituminoase moderne din beton asfaltic, se asigură o circulaţie corespunzătoare pe acestă stradă atât pentru autovehicule cât şi pentru pietoni şi o evacuare corespunzătoare a apelor de suprafaţă. 

Descrierea funcţională şi tehnologică 

Strada Virtuţii este din pământ, parţial pavată, cu fundaţie necorespunzătoare. Menţionăm faptul că pe acestă stradă nu este configurată partea carosabilă.


Prin tema de proiectare se solicită realizarea unei străzi colectoare de categoria III-a clasa de importanţă C cu următoarele elemente geometrice: parte carosabilă 6,0 m şi trotuare de 1,50 m.
În cadrul proiectului este curpinsă şi amenajarea acceselor în incinte.


La solicitarea locatarilor din blocurile de locuinţe existente în zona intersecţiei cu strada Baader se vor amenaja locuri de parcare amplasate perpendicular adiacente carosabilului. Astfel se prevede un număr de 16 locuri de parcare.


Viteza de circulaţie este de 30 km/h ţinând cont de caracterul străzii. Corecţiile sunt legate de linia roşie a părţii carosabile, prin aceasta urmărindu-se realizarea scurgerii apelor în corelare cu accesele la imobilele existente.  


Apele meteorice de pe suprafaţa carosabilă cât şi de pe trotuare sunt preluate de gurile de scurgere de pe partea carosabilă, iar de acolo vor fi dirijate  spre canalizarea existentă.


În profil transversal strada se realizează cu profilul transversal sub formă de acoperiş cu panta transversală de 2,5 %, iar trotuarele au panta transversală de 1,0 % spre partea carosabilă.


După execuţia carosabilului se vor realiza marcaje la sol şi va fi completată semnalizarea prin indicatoare rutiere.

Structura constructivă.


Elementele geometrice în profil transversal solicitate de beneficiar pentru această stradă corespund unei străzi colectoare, adică o stradă de categoria a III-a şi anume:

- partea carosabilă          6,00 m;


- panta transversală         2,5 %;


- trotuare   
          
   1,00 m.




Pe sectorul de carosabil nou se prevede:


- 4 cm beton asfaltic B.A. 16;


- 6 cm beton asfaltic deschis B.A.D. 25;


- 20 cm piatră spartă;


- 20 cm balast;


- 7 cm strat filtrant nisip.


La parcaje:


- 4 cm grilaj gazon;

- 30 cm balast.

Trotuare:

- 6 cm dale din beton;

- 2 cm nisip;

- 15 cm balast.

Accese:

- 8 cm dale din beton;

- 2 cm nisip;

- 15 cm balast.

Scurgerea şi evacuarea apelor

Scurgerea apelor de suprafaţă de pe zona străzii se realizează prin gurile de scurgere de la marginea părţii carosabile şi prin rigole care se formează între carosabil şi bordura ridicată. Pentru uşurarea evacuării apelor la marginea părţii carosabile s-a prevăzut a se executa dale din beton. Partea carosabilă s-a proiectat cu o pantă transversală de 2,5 %. Trotuarele s-au proiectat cu o pantă  a părţii carosabile de 1,0 % spre zonele verzi. 



Valoarea totală (inclusiv TVA) a investiţiei “Amenajare str.Virtuţii”.  este estimată la 993.501RON, reprezentând  280.143euro.
Având în vedere faptul că finanţarea studiului de fezabilitate “Amenajare str.Virtuţii”se face din Bugetul local aprobat pentru anul 2006, propunem aprobarea studiului de fezabilitate şi realizarea investiţiei menţionată anterior.                          

Consiliul local                         

PROIECT DE HOTARARE

      Din data de__________________

Privind aprobarea Studiului de Fezabilitate 

                                     "AMENAJARE STR. VIRTUŢII"



Consiliul Local al Municipiului Timişoara

Având în vedere referatul nr. SC2006 –           din        2006 intocmit de către Direcţia Edilitară  din cadrul Primăriei Municipiului Timişoara;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, lucrări publice şi patrimoniu, Comisiei pentru administrarea domeniului public şi privat, servicii publice şi comerţ şi al Comisiei pentru administraţie locală, juridică, ordine publică, drepturile omului şi culte din cadrul Consiliului Local al Municipiului Timişoara;

În conformitate cu prevederile OUG nr.45/2003 privind finanţele publice locale, aprobată prin Legea nr.108/2004;

In conformitate cu prevederile art.38 lit. (c), (d), (f), (l) şi (m) din Legea nr.215/2001 privind administratia publică locală;

În temeiul art. 46 din Legea nr.215/2001 privind administratia publică locală;                           

HOTĂRÂŞTE:

Art. 1. Se aprobă Studiul de Fezabilitate pentru obiectivul de investiţii „ Amenajare str.Virtuţii ”, conform proiectului întocmit de SC CosMun West SRL , cu caracteristicile principale şi indicatorii tehnico-economici, prevăzuţi în Anexa care face parte integrantă din prezenta hotărâre.

Art. 2. Finanţarea obiectivului de investiţii prevăzut  la art.1. se va face din Bugetul Local.

Art. 3. Cu aducerea la îndeplinire a prezentei Hotărâri se încredinţează Direcţia Edilitară şi Direcţia Economică din cadrul   Primăriei Municipiului Timişoara

Art. 4. Prezenta Hotărâre se comunică:

-
Prefecturii Judeţului Timiş

-
Secretarului Primăriei Municipiului Timişoara

-
Primarului Municipiului Timişoara

-
Direcţiei Edilitare

-
Direcţiei Economice

-
Direcţiei Urbanism

-
Direcţiei Patrimoniu

-
Serviciului Juridic 

-
Serviciului Control şi Audit Intern

-
Serviciului Centru de Informare pentru Cetăţeni

-
Mass-mediei locale

Preşedinte de şedinţă,

 Consilier                                                  

